CELEX: 32015D0956
Language: lt
Date: 1434499200000
Title: 2015 m. birželio 17 d. Politinio ir saugumo komiteto sprendimas (BUSP) 2015/956, dėl Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) Prisidedančiųjų valstybių komiteto įsteigimo (EUAM Ukraine/1/2015)

20.6.2015   
            
            
               LT
            
            
               Europos Sąjungos oficialusis leidinys
            
            
               L 156/21
            
         POLITINIO IR SAUGUMO KOMITETO SPRENDIMAS (BUSP) 2015/956
   2015 m. birželio 17 d.
   dėl Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) Prisidedančiųjų valstybių komiteto įsteigimo (EUAM Ukraine/1/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 10 straipsnį,
   kadangi:
   
               (1)
            
            
               pagal Sprendimo 2014/486/BUSP 10 straipsnio 3 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) Prisidedančiųjų valstybių komiteto (toliau – Komitetas) įsteigimo;
            
         
               (2)
            
            
               2001 m. birželio 15 ir 16 d. Geteborgo Europos Vadovų Tarybos išvadose nustatytos trečiųjų valstybių įnašų į policijos misijas gairės ir tvarka. 2002 m. gruodžio 10 d. Taryba patvirtino dokumentą „Konsultacijos dėl valstybių, kurios nėra ES narės, įnašo į ES civilinio krizių valdymo operacijas ir jo sąlygos“, kuriame toliau buvo plėtojama trečiųjų valstybių dalyvavimo civilinio krizių valdymo operacijose tvarka, įskaitant Komiteto įsteigimą;
            
         
               (3)
            
            
               Komitetas turėtų būti forumas, skirtas visoms su misijos EUAM Ukraine valdymu susijusioms problemoms aptarti su prisidedančiosiomis trečiosiomis valstybėmis. PSK, kuris vykdo misijos EUAM Ukraine politinę kontrolę ir jai strategiškai vadovauja, turėtų atsižvelgti į Komiteto pareikštas nuomones,
            
         PRIĖMĖ ŠĮ SPRENDIMĄ:
   1 straipsnis
   Įsteigimas ir kompetencija
   1.   Įsteigiamas Europos Sąjungos patariamosios misijos civilinio saugumo sektoriaus reformos srityje Ukrainoje (EUAM Ukraine) Prisidedančiųjų valstybių komitetas.
   2.   Komiteto kompetencija nustatyta dokumente „Konsultacijos dėl valstybių, kurios nėra ES narės, įnašo į ES civilinio krizių valdymo operacijas ir jo sąlygos“.
   2 straipsnis
   Sudėtis
   1.   Komiteto narius sudaro:
   
               —
            
            
               visų valstybių narių atstovai ir
            
         
               —
            
            
               misijoje dalyvaujančių ir įnašus suteikiančių trečiųjų valstybių atstovai.
            
         2.   Komiteto posėdžiuose taip pat gali dalyvauti Europos Komisijos atstovas.
   3 straipsnis
   Misijos vadovo teikiama informacija
   Komitetas reguliariai gauna informaciją iš misijos vadovo.
   4 straipsnis
   Pirmininkas
   Komitetui pirmininkauja Sąjungos vyriausiasis įgaliotinis užsienio reikalams ir saugumo politikai arba jo atstovas.
   5 straipsnis
   Posėdžiai
   1.   Pirmininkas reguliariai šaukia Komiteto posėdžius. Susiklosčius tam tikroms aplinkybėms, pirmininko iniciatyva arba nario prašymu gali būti šaukiami neeiliniai posėdžiai.
   2.   Pirmininkas iš anksto išplatina preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už Komitete vykusių diskusijų rezultatų pateikimą PSK.
   6 straipsnis
   Konfidencialumas
   1.   Komiteto posėdžiams ir veiklai pagal Tarybos sprendimą 2013/488/ES (2) taikomos Tarybos saugumo taisyklės, nustatytos tame sprendime. Visų pirma atstovai Komitete turi turėti reikiamus patikimumo pažymėjimus.
   2.   Komitete vykstantiems svarstymams taikoma profesinės paslapties pareiga, išskyrus atvejus, kai Komitetas vieningai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.
   
      Priimta Briuselyje 2015 m. birželio 17 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 217, 2014 7 23, p. 42.
   
      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).